**SUSITARIMAS DĖL KONFIDENCIALIOS INFORMACIJOS APSAUGOS**

[Grupės įmonė] (toliau – [Grupės įmonės pavadinimo trumpinys]), juridinio asmens kodas [...], registracijos adresas Laisvės pr. 10, Vilnius, Lietuvos Respublika, atstovaujama [pareigos, vardas pavardė], veikiančio (-ios) pagal [veikimo pagrindas, įstatai, įgaliojimas ir pan.], ir

[Kita šalis] (toliau – [Kitos šalies pavadinimo trumpinys]), [juridinio/fizinio] asmens kodas [...], registracijos adresas [...], [jeigu įmonė - atstovaujamas [pareigos, vardas pavardė], veikiančio (-ios) pagal [veikimo pagrindas, įstatai, įgaliojimas ir pan.]],

[Grupės įmonės pavadinimo trumpinys] ir [Kitos šalies trumpinys] toliau kartu vadinamos Šalimis, o kiekvienas atskirai – Šalimi, sudarė šį Susitarimą dėl [Grupės įmonės pavadinimo trumpinys] konfidencialios informacijos apsaugos (toliau – **Susitarimas**):

Šio Susitarimo tikslas yra apsaugoti [Grupės įmonės pavadinimo trumpinys] (bei Susijusios bendrovės) konfidencialią informaciją, susijusią su [Grupės įmonės pavadinimo trumpinys] veikla bei produktais [pvz., Šalys dalinasi siekdamos bendradarbiauti ir užmegzti verslo santykius; atliekama rinkos analizė; verslo įsigijimas, naujo produkto kūrimas ir pan.] [nurodyti kokioje srityje] (toliau – **Tikslas**). [Grupės įmonės pavadinimo trumpinys] bet kokia forma pateikianti Konfidencialią informaciją yra laikoma **Teikėju**, o [Kitos šalies pavadinimo trumpinys], gaunanti tokią informaciją, **Gavėju**.

1. SUSITARIMO SĄVOKOS
   1. Konfidenciali informacija – visa komercinė, veiklos, finansinė, techninė ar kita informacija, dokumentacija, medžiaga ar duomenys (žodžiu, raštu ar elektroniniu būdu įrašyti ar kitaip užfiksuoti ar išsaugoti), kuriuos [Grupės įmonės pavadinimo trumpinys] (Teikėjas) (arba su ja Susijusios bendrovės ar bet kuris iš jos Atstovų) arba [Grupės įmonės pavadinimo trumpinys] (Teikėjo) (arba su ja Susijusių bendrovių ar bet kurio iš jos Atstovų) vardu teikė ar ateityje teiks [Kitos šalies pavadinimo trumpinys] (Gavėjui) (arba su juo Susijusių Bendrovių ar bet kurio iš jo Atstovų vardu), tiesiogiai ar netiesiogiai susijusiai su Tikslu, įskaitant, bet neapsiribojant:
      1. bet kokia medžiaga, informacija, dokumentai ar duomenys:
         1. kurią pateikia [Grupės įmonės pavadinimo trumpinys];
         2. susijusią su [Grupės įmonės pavadinimo trumpinys], jos Susijusiomis bendrovėmis ar jos esamais rangovais, gautą iš diskusijų ar susitikimų su [Grupės įmonės pavadinimo trumpinys] ar bet kuriuo iš jos Atstovų arba gautą apžiūrint bet kokį materialų daiktą;
         3. susiję su [Grupės įmonės pavadinimo trumpinys] verslu ir veikla;
      2. analizės, išvados, tyrimai ir kiti dokumentai, kuriuos parengė [Grupės įmonės pavadinimo trumpinys] (arba Teikėjo Susijusios bendrovės ar Atstovai) ar jos vardu ir kuriuose yra arba kitaip atsispindi (visiškai ar iš dalies) Konfidenciali informacija, arba kurie yra sukurti remiantis Konfidencialia informacija;
      3. šio Susitarimo turinį, faktą, kad Šalys svarsto Sandorį, ir bet kokių diskusijų ar derybų, kurias [Grupės įmonės pavadinimo trumpinys], jos Susijusi bendrovė ar Atstovai vykdo arba kurios vykdomos jos vardu, buvimą ir turinį bei [Grupės įmonės pavadinimo trumpinys], jos Susijusios bendrovės ar Atstovų arba bet kurio kito asmens norą pradėti tokias diskusijas ar derybas, susijusias su Tikslu.
   2. Konfidencialia nelaikoma tokia informacija ar duomenys, kurie:
      1. yra arba tampa vieši pagal Lietuvos Respublikos įstatymus, kitus teisės aktus ar [Grupės įmonės pavadinimo trumpinys] įstatus;
      2. jų atskleidimo metu jau buvo viešai skelbti ar kitokiu būdu viešai prieinami;
      3. po to, kai jie buvo [Grupės įmonės pavadinimo trumpinys] atskleisti, yra viešai paskelbiami ar tampa viešai prieinami dėl priežasčių, nesusijusių su [Kitos šalies pavadinimo trumpinys] pareigų pagal šį Susitarimą nevykdymu ar netinkamu vykdymu;
      4. [Kitos šalies pavadinimo trumpinys] buvo teisėtai įgyti arba jau žinomi ir [Kitos šalies pavadinimo trumpinys] dėl šios informacijos nebuvo saistomas konfidencialumo įsipareigojimais;
      5. [Grupės įmonės pavadinimo trumpinys] raštu buvo pranešti [Kitos šalies pavadinimo trumpinys] kaip nelaikomi/nebelaikomi konfidencialiais ir/ar slaptais.
   3. Jeigu kyla abejonių, ar tam tikra informacija yra konfidenciali, [Kitos šalies pavadinimo trumpinys] turi elgtis su tokia informacija kaip su Konfidencialia informacija šio Susitarimo nustatyta tvarka, kol [Grupės įmonės pavadinimo trumpinys] raštu nepatvirtina kitaip.
   4. Susijusi bendrovė – bet kuris asmuo, kuris tiesiogiai ar netiesiogiai kontroliuoja Šalį arba yra Šalies kontroliuojamas, arba yra kontroliuojamas bendrai su Šalimi („kontrolė“ reiškia daugiau nei 50% balsavimo teisių arba akcinio kapitalo).
   5. Etikos kodeksas – dokumentas, kuriuo apibrėžiama, kokiais verslo etikos principais ir standartais remiasi AB „Ignitis grupė“ įmonės bei kokio elgesio tikisi iš savo darbuotojų jų kasdieniame darbe. Su dokumentu galima susipažinti <https://ignitisgrupe.lt/lt/veiklos-dokumentai>.
   6. Antikorupcinė politika – pagrindinis dokumentas nustatantis AB „Ignitis grupė“ įmonių grupės taikomus skaidrios aplinkos kūrimo principus ir įsipareigojimus, Antikorupcinės politikos įgyvendinimą, priežiūrą ir kontrolę. Su dokumentu galima susipažinti <https://ignitisgrupe.lt/lt/veiklos-dokumentai>.
   7. Atstovas – Šalies ar Susijusios bendrovės direktorius, pareigūnas, valdymo organų narys, darbuotojas (nepriklausomai nuo to, kokiu pagrindu jis dirba (paslaugų teikimo sutartis, autorinė sutartis, darbo sutartis ir/ar bet kuri kitokio pobūdžio sutartis ir (ar) susitarimas)), pasitelktas konsultantas (teisės, audito, finansų ir pan.), rangovas, tiek, kiek tokie asmenys Šaliai ar su ja Susijusiai bendrovei teikia su Tikslu susijusias paslaugas ir kuriam atskleidžiama Konfidenciali informacija tik laikantis „būtina žinoti“ principo.
   8. Šalis – [Grupės įmonės pavadinimo trumpinys] arba [Kitos šalies pavadinimo trumpinys], kiekviena atskirai.
   9. Šalys – [Grupės įmonės pavadinimo trumpinys] ir [Kitos šalies pavadinimo trumpinys] abu kartu.
   10. Tretieji asmenys - bet kurie kiti, nei Šalys, Susijusios bendrovės ar Atstovai, fiziniai ar juridiniai asmenys arba jų grupės.
2. GAVĖJO ĮSIPAREIGOJIMAI
   1. [Kitos šalies pavadinimo trumpinys] įsipareigoja naudoti Konfidencialią informaciją tik tam Tikslui, kuriam ji buvo atskleista, ir nenaudoti Konfidencialios informacijos kitais savo ar Trečiųjų asmenų interesais, kurie nesusiję su Susitarime nurodytu Konfidencialios informacijos atskleidimo ir naudojimo Tikslu.
   2. Be atskiro rašytinio [Grupės įmonės pavadinimo trumpinys] sutikimo neatskleisti, neperduoti ir/ar kitu būdu neperleisti Konfidencialios informacijos Tretiesiems asmenims jokiomis komunikacijos būdais, priemonėmis ir/ar informacijos laikmenomis.
   3. Imtis priemonių, kurios garantuotų aukštą Konfidencialios informacijos saugumo lygį ir ne žemesnį nei priemonės, kuriomis [Kitos šalies pavadinimo trumpinys] naudojasi siekdamas apsaugoti savo paties panašaus pobūdžio informaciją.
   4. [Grupės įmonės pavadinimo trumpinys] rašytiniu prašymu [Kitos šalies pavadinimo trumpinys] privalo nedelsiant, tačiau ne ilgiau, nei per 5 (penkias) darbo dienas, sunaikinti ar įpareigoti asmenį, kuriam Konfidenciali informacija buvo atskleista, sunaikinti visas turimas Konfidencialios informacijos kopijas (įskaitant, bet neapsiribojant dokumentų kopijų, susirašinėjimo elektroniniu paštu, duomenų bet kuriame kompiuteriniame diske ir (ar) kitoje laikmenoje esančios informacijos sunaikinimą).
   5. [Kitos šalies pavadinimo trumpinys] be išankstinio rašytinio [Grupės įmonės pavadinimo trumpinys] sutikimo įsipareigoja nenaudoti jokių Trečiųjų asmenų dirbtinio intelekto (DI) įrankių, įskaitant, bet neapsiribojant, mašininio mokymosi algoritmų, natūralios kalbos apdorojimo įrankių ar kitų automatizuotų arba pusiau automatizuotų duomenų analizės sistemų, siekiant įkelti, apdoroti, analizuoti ar kitaip tvarkyti bet kokią pagal šį Sutarimą atskleistą Konfidencialią informaciją ar dalį tokios informacijos. Šio Susitarimo tikslais, „DI įrankiai“ reiškia bet kokią programinę įrangą, platformą, taikomąją programą ar paslaugą, kuri naudoja dirbtinio intelekto technologijas duomenų apdorojimui, rekomendacijų teikimui, turinio generavimui ar bet kokioms kitoms su duomenimis susijusioms operacijoms atlikti.
   6. [Kitos šalies pavadinimo trumpinys] įsipareigoja naudoti gautą Konfidencialią informaciją tik Tikslui ir neatskleisti Konfidencialios informacijos Tretiesiems asmenims be [Grupės įmonės pavadinimo trumpinys] išankstinio rašytinio sutikimo, išskyrus:
      1. kai Konfidenciali informacija atskleidžiama [Kitos šalies pavadinimo trumpinys] Susijusioms bendrovėms, Atstovams, kuriems Konfidenciali informacija reikalinga ir kurie yra raštu prisiėmę konfidencialumo įsipareigojimus, užtikrinančius ne mažesnę Konfidencialios informacijos apsaugą, nei numatyta šiame Susitarime. [Kitos šalies pavadinimo trumpinys] atsako už tai, kad jo Atstovai ir (ar) Susijusios bendrovės laikytųsi šio Susitarimo sąlygų;
      2. kai Konfidenciali informacija turi būti atskleista vykdant teisės aktų reikalavimus ir (ar) vykdant šį Susitarimą. Nurodytu atveju [Kitos šalies pavadinimo trumpinys] privalo ne vėliau, nei prieš 2 (dvi) darbo dienas raštu įspėti [Grupės įmonės pavadinimo trumpinys] ir dėti visas pastangas, kad būtų pateikta tik tiek Konfidencialios informacijos, kiek būtina, ir teikiama informacija būtų pažymėta kaip konfidenciali.
   7. [Kitos šalies pavadinimo trumpinys] privalo nedelsiant pranešti [Grupės įmonės pavadinimo trumpinys] ([Grupės įmonės pavadinimo trumpinys] darbuotojui iš kurio buvo gauta Konfidenciali informacija arba jeigu nepavyksta susisiekti nedelsiant, bendraisiais kontaktais):
      1. apie situacijas (rizikas), kurios gali kelti grėsmę Konfidencialios informacijos saugumui;
      2. apie įvykius, kuomet buvo atskleista Konfidenciali informacija nesilaikant šio Susitarimo sąlygų.
3. ATSAKOMYBĖ
   1. [Kitos šalies pavadinimo trumpinys], pažeidęs ar tinkamai neužtikrinęs šiame Susitarime nurodyto konfidencialumo įsipareigojimo, moka [Grupės įmonės pavadinimo trumpinys] [baudos suma skaičiais] Eur ([baudos suma žodžiais] eurų) [bauda už Susitarime numatytų konfidencialumo įsipareigojimų pažeidimą nustatoma kiekvienu individualiu atveju, įvertinus Susitarimo sudarymo tikslo svarbą ir galimas konfidencialumo įsipareigojimo pažeidimu sukeltas pasekmes, rekomenduojama minimali suma 20 000 Eur] baudą ir, kiek nepakanka baudos sumos, atlygina kitus [Grupės įmonės pavadinimo trumpinys] nuostolius, kuriuos pastarasis patyrė dėl [Kitos šalies pavadinimo trumpinys] padaryto Susitarimo pažeidimo. Šalių sutarimu numatytas baudos dydis yra laikomas minimaliais nuostoliais, patirtais kiekvienu Susitarimo pažeidimo atveju. Baudos sumokėjimas neatleidžia [Kitos šalies pavadinimo trumpinys] nuo prievolės toliau laikytis šio Susitarimo konfidencialumo įsipareigojimų. [Kitos šalies pavadinimo trumpinys] sumoka baudą per 30 (trisdešimt) kalendorinių dienų nuo [Grupės įmonės pavadinimo trumpinys] rašytinės pretenzijos, kuriame nurodomas pažeidimas ir mokėjimo duomenys, pateikimo dienos.
   2. Šio Susitarimo pasibaigimas nepanaikina [Grupės įmonės pavadinimo trumpinys] teisės reikalauti baudos ir (ar) nuostolių atlyginimo, atsiradusio dėl Susitarimo nevykdymo ir (ar) netinkamo vykdymo, atlyginimo ir netesybų.
   3. [Kitos šalies pavadinimo trumpinys] yra atsakingas už jo Susijusios bendrovės ir (ar) Atstovo, kuriam buvo atskleista ir (ar) perduota Konfidenciali informacija, veiksmus ar neveikimą taip, lyg tai būtų [Kitos šalies pavadinimo trumpinys] veiksmai ar neveikimas vykdant šį Susitarimą.
   4. Jei tarp Šalių yra sudaryta kita su Tikslu susijusi sutartis, numatanti [Kitos šalies pavadinimo trumpinys] atsakomybę už Konfidencialios informacijos apsaugos pažeidimą, tai dviguba atsakomybė [Kitos šalies pavadinimo trumpinys] negali būti taikoma, t. y. atsakomybė taikoma tik pagal kitą vėlesnę tarp Šalių sudarytą su Tikslu susijusią sutartį.
4. ŠALIŲ PAREIŠKIMAI
   1. Konfidenciali informacija yra ir išlieka [Grupės įmonės pavadinimo trumpinys] nuosavybe. Šiuo Susitarimu nėra perleidžiamos:
      1. jokios turtinės ar neturtinės teisės į [Grupės įmonės pavadinimo trumpinys] Konfidencialią informaciją;
      2. jokios [Grupės įmonės pavadinimo trumpinys] intelektinės nuosavybės teisės.
   2. Konfidenciali informacija yra teikiama be jokių [Grupės įmonės pavadinimo trumpinys] patvirtinimų ir garantijų dėl informacijos išsamumo, nebent būtų nurodyta kitaip kartu su teikiama Konfidencialia informacija. [Grupės įmonės pavadinimo trumpinys] neprisiima jokios atsakomybės dėl nuostolių, kuriuos gali patirti [Kitos šalies pavadinimo trumpinys] naudodamas arba vadovaudamasis pateikta [Grupės įmonės pavadinimo trumpinys] Konfidencialia informacija.
   3. Vykdant Susitarimą laikytis AB „Ignitis grupė“ valdybos sprendimais patvirtintų Antikorupcinės politikos ir Etikos kodekso (politika ir kodeksas yra vieši ir skelbiami interneto svetainėje https://old.ignitisgrupe.lt/lt/veiklos-dokumentai) reikalavimų vykdant Susitarimą. Šiame punkte nustatytos pareigos pažeidimas yra laikomas esminiu Susitarimo pažeidimu, suteikiančiu teisę [Grupės įmonės pavadinimo trumpinys] vienašališkai nutraukti Susitarimą.
   4. [Kitos šalies pavadinimo trumpinys] pareiškia ir garantuoja, kad tiek Susitarimo sudarymo metu, tiek visą jo galiojimo laikotarpį [Kitos šalies pavadinimo trumpinys] ir (ar) jos akcininkas (-ai) ir (ar) tiesioginis (-iai) ar netiesioginis (-iai) galutinis (-iai) naudos gavėjas (-ai) ir (ar) jų valdomas (-i) subjektas (-ai) (toliau – **Subjektai**), nėra įtraukti į bet kokį Europos Sąjungos ir (ar) Jungtinių Tautų ir (ar) Didžiosios Britanijos ir (ar) Jungtinių Amerikos Valstijų ir (ar) Lietuvos Respublikos prekybinių, ekonominių, finansinių ar kitų sankcijų sąrašą (-us) ir (ar) panašų sąrašą (toliau – **Sankcijų sąrašai**), taip pat nei vienam iš Subjektų nėra pareikštas bet koks įtarimas, susijęs su dalyvavimu pinigų plovimu, teroristų finansavimu ar mokestiniu sukčiavimu susijusioje veikloje ir (ar) įsitraukimu į tokią veiklą. [Kitos šalies pavadinimo trumpinys] Susitarimo vykdymo metu įsipareigoja nedelsdamas raštu, bet ne vėliau nei per 1 (vieną) darbo dieną nuo nurodytų aplinkybių atsiradimo, pranešti [Grupės įmonės pavadinimo trumpinys] informaciją apie Subjektų įtraukimą į Sankcijų sąrašus, taip pat apie Subjektui pareikštus įtarimus dėl aukščiau nurodytų veiklų ir (ar) įsitraukimo į tokias veiklas. Subjektų, kurių akcijomis prekiaujama vertybinių popierių biržoje, naudos gavėjui nustatyti taikomi Lietuvos Respublikos pinigų plovimo ir teroristų finansavimo įstatyme nustatyti kriterijai. Šiame punkte nustatytos pareigos pažeidimas yra laikomas esminiu Susitarimo pažeidimu, suteikiančiu teisę [Grupės įmonės pavadinimo trumpinys] vienašališkai nutraukti Susitarimą.
   5. [Kitos šalies pavadinimo trumpinys] pareiškia, kad supranta, jog dalis arba visa Konfidenciali informacija gali būti viešai neatskleista informacija pagal (i) Jungtinės Karalystės Piktnaudžiavimo rinka reglamentą, kuris yra 2014-04-16 Europos Parlamento ir Tarybos reglamento (ES) Nr. 596/2014 dėl piktnaudžiavimo rinka atitikmuo Jungtinėje Karalystėje, pagal 2018 m. Europos Sąjungos (išstojimo) įstatymą (toliau – **UK MAR**) ir 1993 m. Baudžiamojo teisingumo įstatymo (toliau – **BTĮ**) V dalį, ir kad bet kuris asmuo, kuriam atskleidžia Konfidencialią informaciją, arba kuris įgyja Konfidencialią informaciją, gali turėti viešai neatskleistos informacijos pagal UK MAR ir BTĮ; (ii) 2014-04-16 Europos Parlamento ir Tarybos reglamentas (ES) Nr. 596/2014 dėl piktnaudžiavimo rinka (toliau – **Piktnaudžiavimo rinka reglamentas**) (ir visų jį papildančių Lietuvos teisės aktų, įskaitant Lietuvos Respublikos vertybinių popierių įstatymą, Lietuvos Respublikos finansų rinkų įstatymą (toliau – **LT Finansų įstatymai**)), kuris draudžia bet kuriam asmeniui, žinančiam šią informaciją, neteisėtai pasinaudoti šia informacija prekiaujant finansinėmis priemonėmis, šiuo konkrečiu atveju – atitinkamais AB „Ignitis grupė“ vertybiniais popieriais. [Kitos šalies pavadinimo trumpinys] sutinka gauti šią informaciją ir supranta, kad jis ir jo darbuotojai, Atstovai ir Susijusių bendrovių darbuotojai gali būti laikomais viešai neatskleistą informaciją turinčiu asmeniu, kaip apibrėžta UK MAR, BTĮ, Piktnaudžiavimo rinka reglamente ir LT Finansų įstatymuose, ir informuos bet kurį asmenį, kuriam jis atskleis Konfidencialią informaciją pagal Susitarimo 2.7. p., apie UK MAR, Piktnaudžiavimo rinka reglamente ir BTĮ bei Lietuvos Respublikos baudžiamajame kodekse įtvirtintus draudimus piktnaudžiauti rinka.
   6. [Kitos šalies pavadinimo trumpinys] sutinka ir informuos bet kurį asmenį, kuriam atskleidžia Konfidencialią informaciją pagal 2.7. p., kad jis privalo veikti su Konfidencialia informacija laikydamasis įskaitant, bet neapsiribojant:
5. UK MAR įtvirtintu draudimu piktnaudžiauti rinka, ypač dėl prekybos vertybiniais popieriais naudojantis viešai neatskleista informacija (8 straipsnis), neteisėto viešai neatskleistos informacijos atskleidimo (10 straipsnis), manipuliavimo rinka (12 straipsnis), viešai neatskleistos informacijos (17 straipsnis) ir viešai neatskleistos informacijos sąrašų (18 straipsnis);
6. Piktnaudžiavimo rinka reglamento įtvirtintu draudimu piktnaudžiauti rinka, visų pirma susijusiu su viešai neatskleista informacija (7 straipsnis), prekyba vertybiniais popieriais, pasinaudojant viešai neatskleista informacija (8 straipsnis), neteisėtu viešai neatskleistos informacijos atskleidimu (10 straipsnis), manipuliavimu rinka (12 straipsnis), viešai neatskleistos informacijos atskleidimu (17 straipsnis) ir, kai taikoma, viešai neatskleistos informacijos sąrašais (18 straipsnis);
7. LT finansų rinkų įstatymuose nurodytomis taisyklėmis;
8. AB Nasdaq Vilnius paskelbtomis gairių taisyklėmis;
9. Finansinio elgesio institucijos išleistos Informacijos atskleidimo gairėmis, Lietuvos banko Informacijos atskleidimo gairėmis Nr. V 2023/(1.160.E-9004)-441-30 (ir visi jų pakeitimai), Lietuvos banko sprendimu Nr. 03-127 (ir visi jo pakeitimai) ir bet kokiais kitais su tuo susijusiais Lietuvos banko išleistais teisės aktais;
10. BTĮ ir Lietuvos teisės aktų, numatančių nusikaltimus už neteisėtą naudojimąsi viešai neatskleista informacija, įskaitant Lietuvos Respublikos baudžiamąjį kodeksą.
    1. Nepažeisdamas kitų 4.5. – 4.6. punktų nuostatų bendrumo, [Kitos šalies pavadinimo trumpinys] patvirtina, kad yra nustatęs arba nustatys būtinas procedūras (įskaitant, bet neapsiribojant, viešai neatskleistos informacijos turinčių asmenų sąrašų tvarkymu ir jų perdavimu [Grupės įmonės pavadinimo trumpinys] reikalavimu, kai toks sąrašas turi būti sudaromas), kuriomis siekiama užtikrinti, kad jis laikytųsi įsipareigojimų pagal visus galiojančius įstatymus ir kitus teisės aktus, susijusius su nepaskelbta, kainai jautria informacija.
    2. [Kitos šalies pavadinimo trumpinys] atlygina [Grupės įmonės pavadinimo trumpinys] visus įsipareigojimus, nuostolius ar išlaidas, atsirandančius dėl bet kokio [Kitos šalies pavadinimo trumpinys] įsipareigojimų, numatytų šio Susitarimo 4.5. – 4.7. punktuose, pažeidimo ar nevykdymo.
11. ASMENS DUOMENŲ APSAUGA
    1. [Kitos šalies pavadinimo trumpinys] įsipareigoja tvarkydama iš [Grupės įmonės pavadinimo trumpinys] gautus asmens duomenis laikytis Europos Sąjungos ir Lietuvos Respublikos asmens duomenų teisinės apsaugos reikalavimų ir galiojančių teisės aktų. Bet kurios iš Šalies prašymu bet kuriuo Susitarimo galiojimu laikotarpiu Šalys tarpusavio sutarimu gali sudaryti asmens duomenų tvarkymo susitarimą, jei toks susitarimas pagal perduodamos Konfidencialios informacijos pobūdį yra reikalingas.
12. SUSITARIMO GALIOJIMAS
    1. Šis Susitarimas galioja [Susitarimo galiojimo terminas skaičiais] ([Susitarimo galiojimo terminas žodžiais]) [Susitarimo galiojimo terminas nustatomas kiekvienu individualiu atveju, įvertinus Susitarimo sudarymo Tikslą, rekomenduojamas 2-3 metų terminas] nuo jo sudarymo.
    2. Susitarimas gali būti nutrauktas arba pakeistas Šalių rašytiniu susitarimu, tinkamai pasirašius kiekvienai iš Šalių arba jų įgaliotų atstovų.
    3. Nepažeidžiant kitų 6.1. – 6.2. Susitarimo punktų, [Kitos šalies pavadinimo trumpinys] konfidencialumo įsipareigojimai lieka galioti 2 (du) metus po šio Susitarimo nutraukimo ir (ar) pasibaigimo.
    4. Pasibaigus Susitarimui, [Kitos šalies pavadinimo trumpinys] privalo dėti visas protingas pastangas sunaikinti Konfidencialią informaciją, esančią bet kokiose jos laikmenose tiek, kiek tai praktiškai įmanoma. [Kitos šalies pavadinimo trumpinys] neatleidžiamas nuo atsakomybės nenaudoti ir neatskleisti Konfidencialios informacijos Tretiesiems asmenims, likusios po sunaikinimo veiksmų.
13. KITOS NUOSTATOS
    1. Kiekviena Šalis įsipareigoja bei garantuoja kitai Šaliai, kad:
       1. Šalis atliko visus teisinius veiksmus, būtinus Susitarimo tinkamam sudarymui bei pasirašymui, jo galiojimui ir vykdymui bei Šaliai nereikia jokio kito leidimo ar sutikimo, išskyrus tuos, kuriuos ji jau gavo;
       2. vykdydama savo įsipareigojimus Šalis nepažeis ją saistančių įstatymų, taisyklių, nuostatų, potvarkių, įsipareigojimų ar susitarimų.
    2. Pranešimų ir kitos korespondencijos siuntimo tvarka:
       1. Korespondenciją, pasiūlymus, kitus pranešimus ir (ar) kitą informaciją, Šalys pateikia viena kitai siunčiant elektroniniu paštu, o nesant techninėms galimybėms arba Šalies prašymu – paštu;
       2. Jeigu Šalių pranešimai turi būti siunčiami raštu, tai jie siunčiami vienu iš šių būdų – paštu, per kurjerį, elektroniniu paštu ar kitu Šalių susitartu būdu;
       3. Visi pranešimai siunčiami paskutiniais Šalių pateiktais adresais ir yra laikomi gautais:
          1. praėjus 5 (penkioms) kalendorinėms dienoms po to, kai pranešimas buvo išsiųstas paštu;
          2. išsiuntimo dieną, jeigu pranešimas išsiųstas darbo dieną elektroniniu paštu;
          3. kitą darbo dieną po išsiuntimo, jeigu pranešimas išsiųstas elektroniniu paštu ne darbo dieną;
          4. įteikimo dieną, jeigu pranešimas įteiktas pasirašytinai.
    3. Kiekviena Šalis privalo pranešti kitai Šaliai apie Susitarime nurodytų adresų, rekvizitų, kontaktinių asmenų pasikeitimą per [10 (dešimt)] kalendorinių dienų nuo jų pasikeitimo dienos. Iki informavimo apie adreso pasikeitimą, visi šiame Susitarime nurodytais adresais išsiųsti pranešimai ir kita korespondencija laikomi įteiktais tinkamai.
    4. Nė viena Šalis, išskyrus Susitarime nustatytas išimtis, negali perleisti šiuo Susitarimu prisiimtų įsipareigojimų vykdymo be išankstinio rašytinio kitos Šalies sutikimo. Bet koks savo įsipareigojimų perleidimas pažeidžiant Susitarimo nuostatas yra negaliojantis. Šaliai nepagrįstai nesutinkant su teisių ir įsipareigojimų perleidimu, Susitarimas yra nutraukiamas abipusiu sutarimu. Susitarimo nutraukimas nepanaikina [Kitos šalies pavadinimo trumpinys] prievolės atlyginti nuostolius, atsiradusius dėl Susitarimo neįvykdymo ar netinkamo įvykdymo.
    5. Šalys susitaria, kad pasirašydama šį Susitarimą [Kitos šalies pavadinimo trumpinys] išreiškia išankstinį sutikimą, kad [Grupės įmonės pavadinimo trumpinys] turi teisę be atskiro [Kitos šalies pavadinimo trumpinys] sutikimo perleisti visas ar dalį savo teisių ir (ar) pareigų pagal šį Susitarimą kitai AB „Ignitis grupė“ įmonių grupės įmonei ir taip pat turi teisę be atskiro [Kitos šalies pavadinimo trumpinys] sutikimo perleisti visas ar dalį savo teisių ir (ar) pareigų pagal šį Susitarimą kitiems asmenims reorganizavimo, verslo ar verslo dalies pirkimo – pardavimo ar kitų juridinių formų verslo, verslo dalies ar prievolių perleidimo atvejais. [Kitos šalies pavadinimo trumpinys] įsipareigoja atlikti visus veiksmus, kurių reikia siekiant įgyvendinti tokį perleidimą.
    6. Susitarimas gali būti sudaromas jį pasirašant:
       1. rašytiniais (fiziniais) Šalių parašais. Pasirašoma tiek Susitarimo egzempliorių, kiek yra Susitarimo Šalių, po vieną kiekvienai Šaliai;
       2. kvalifikuotu (arba nekvalifikuotu, jeigu Šalys iš anksto dėl to susitarė) elektroniniu parašu. Pasirašomas vienas Susitarimo egzempliorius, Šalims viena kitai perduodamas naudojantis telekomunikacijų galiniais įrenginiais;
       3. skirtingais parašų formatais. Šalys apsikeičia pasirašytais Susitarimo egzemplioriais, naudodamosi atitinkamomis apsikeitimo priemonėmis.
    7. Šalys susitaria, kad Susitarimo vykdymo metu sudaromi dokumentai gali būti pasirašomi nekvalifikuotu parašu ir (ar) patvirtinami visais Susitarimeįtvirtintais būdais.
    8. Šalys susitaria, kad to paties dokumento pasirašymas skirtingais Susitarime nurodytais būdais bus laikomas tinkamu dokumento patvirtinimu parašais, o skenuotas ir abejų Šalių pasirašytas dokumentas (nepriklausomai nuo pasirašymo būdo), turės tokią pačią teisinę galią kaip ir atitinkamo dokumento originalas.
    9. [Kitos šalies pavadinimo trumpinys] neturi teisės perduoti ar kitu būdu perleisti jokios savo teisės ar pareigos pagal Susitarimą jokiems Tretiesiems asmenims be išankstinio rašytinio kitos Šalies sutikimo. Šalys susitaria, kad [Grupės įmonės pavadinimo trumpinys] turi teisę be [Kitos šalies pavadinimo trumpinys] sutikimo perleisti šį Susitarimą kitiems juridiniams asmenims verslo ar verslo dalies pirkimo-pardavimo ar reorganizavimo atveju.
    10. Joks Šalies vėlavimas vykdyti ar pasinaudoti bet kuria savo teise ar teisių gynimo būdu nepaveikia neigiamai tos teisės ar teisių gynimo būdo ir nėra laikomas jos atsisakymu, o pasinaudojimas iš dalies bet kuria savo teise ar teisių gynimo būdu netrukdo Šaliai kitaip ar toliau jomis naudotis ar naudotis bet kuria kita teise ar teisių gynimo būdu.
    11. Jei teismas ar kita kompetentinga institucija nusprendžia, kad bet kuri Susitarimo sąlyga negalioja visa apimtimi ar iš dalies, jos negaliojimas ar netaikymas neigiamai nepaveikia likusios Susitarimo dalies galiojimo ar taikymo.
    12. Jokios šio Susitarimo nuostatos nelaikomos įpareigojančiomis [Grupės įmonės pavadinimo trumpinys] ar Susijusias bendroves atskleisti [Kitos šalies pavadinimo trumpinys] Konfidencialią informaciją ar sudaryti kitokius susitarimus su [Kitos šalies pavadinimo trumpinys].
    13. Susitarimas sudaromas 2 (dviem) egzemplioriais, kuris įteikiamais kiekvienai iš Šalių.
    14. Šis Susitarimas yra sudarytas lietuvių kalba.
    15. Pasirašytas ir elektroniniu paštu perduotas Susitarimas turi pilną teisinę galią.
    16. Šiam Susitarimui ir jo aiškinimui taikoma Lietuvos Respublikos teisė. Visi ginčai tarp Šalių, kylantys iš šio Susitarimo ar susiję su šiuo Susitarimu, sprendžiami geranoriškai derybų būdu. Jei Šalims nepavyksta išspręsti ginčo derybų būdu per 30 (trisdešimt) kalendorinių dienų nuo vienos Šalies raštiško kreipimosi į kitą Šalį, ginčas sprendžiamas Lietuvos Respublikos teismuose teisės aktuose nustatyta tvarka.

|  |  |  |
| --- | --- | --- |
| [Grupės įmonė] |  | **[Kita šalis]** |
| [.......................] |  | [.......................] |
| *(pareigos, vardas, pavardė, parašas)* |  | *(pareigos, vardas, pavardė, parašas)* |